تۆ دەبێ زۆر وەستا بی کە پییەر بۆزۆخۆڤ، دەوڵەمەندترین پیاوی ڕووسیا، بکەی بە ئاوێنەی باڵانوێنی ڕەوتی گ

تۆ دەبێ زۆر وەستا بی کە پییەر بۆزۆخۆڤ، دەوڵەمەندترین پیاوی ڕووسیا، بکەی بە ئاوێنەی باڵانوێنی ڕەوتی گەشەی کەسایەتی و هزری کۆمەڵایەتی لە نیوەی یەکەمی سەدەی نۆزدەیەمی ڕووسیادا. ڕەنگە ئەوش بە هەڵکەوت نەبێت کە پییەری بە ئاشنابوون لەگەڵ سیمبۆلی جوانی و ژیان، ناتاشا ڕۆستۆڤا خەڵات دەکەی و هەموو تاڵییەکانی ژیانی لا شیرین دەکەی. ٧دەبێ زۆر زانا بی و بتوانی وەڵامی پرسیارێک بدەیەوە کە مێژوونووسانی چەپ و ڕاست لە وەڵامدانەوەی خۆ دەبوێرن. کێ مۆسکۆی سووتاند؟ ناپۆلیۆن؟ ژێنڕال کۆزۆتۆڤ؟ بەندییە بەربووەکانی زیندانەکانی تێزار ئەلێکساندر؟ دەبێ زۆر زانا و بوێر بی نزیکەی چل تا پەنجا ساڵ دوای داگیرکردنی مۆسکۆ بە وردەکارییەکی سەیر هەست و نەستی سپای ناپۆلیۆن و سەرکردەکەی بخەیە سەر لاپەڕەکانی کتێبێک کە ئێستاش دوای ١٦٠ ساڵ هەر بێوێنەیە و هەر ڕێنوێنە. دەبێ تۆ زۆر بوێر بی و لە ڕیزی ئەو کەسانە دەرچی کە ناپۆلیۆن بە مەزن دەزانن و ناوێرن پرسیار بکەن ئەرێ خاوەنشکۆ تۆ بە ٦٠٠٠٠٠ سەربازەوە هاتی و بە ٢٠٠٠٠ سەربازەوە گەڕایەوە پاریس، دەکرێ بفەرموون بۆ و لەبەر چی؟درێژەی هەیە!